钦定古今图书集成/明伦汇编/氏族典/第080卷 > 吴讷
## 钦定古今图书集成/明伦汇编/氏族典/第080卷 > 吴讷

按《明外史吴讷传》：“讷字敏德，常熟人。父任沅陵簿，坐
事系京师。讷上书乞身代，事未白而父殁，由是感奋
力学。永乐中，以医荐至京师。仁宗监国，闻其名，命教
功臣子弟。成祖召对称旨，俾日侍阙廷，备顾问。洪熙
元年，沈度荐经明行修，授监察御史。敬慎廉直，不务
矫饰。出按浙江，以振风纪、植纲常为务。继按贵州，恩”
威著遐迩。宣德五年进南京右佥都御史，寻进左副
都御史。正统六年请老归，家居十六年而卒。谥《文恪》。